CELEX: 62011CA0228
Language: lv
Date: 2013-05-16 00:00:00
Title: Lieta C-228/11: Tiesas (pirmā palāta) 2013. gada 16. maija spriedums ( Landgericht Düsseldorf (Vācija) lūgums sniegt prejudiciālu nolēmumu) — Melzer / MF Global UK Ltd (Tiesu iestāžu sadarbība civillietās — Īpašā jurisdikcija lietās, kas attiecas uz deliktu vai kvazideliktu — Vairāku personu pārrobežu piedalīšanās vienā un tajā pašā neatļautā darbībā — Iespēja atzīt teritoriālo jurisdikciju atbilstoši darbības, ar kuru kaitējumu nodarījusi cita persona, nevis atbildētājs, izdarīšanas vietai ( “wechselseitige Handlungsortzurechnung” )

3.8.2013   
            
            
               LV
            
            
               Eiropas Savienības Oficiālais Vēstnesis
            
            
               C 225/5
            
         Tiesas (pirmā palāta) 2013. gada 16. maija spriedums (Landgericht Düsseldorf (Vācija) lūgums sniegt prejudiciālu nolēmumu) — Melzer/MF Global UK Ltd
   
   (Lieta C-228/11) (1)
   
   (Tiesu iestāžu sadarbība civillietās - Īpašā jurisdikcija lietās, kas attiecas uz deliktu vai kvazideliktu - Vairāku personu pārrobežu piedalīšanās vienā un tajā pašā neatļautā darbībā - Iespēja atzīt teritoriālo jurisdikciju atbilstoši darbības, ar kuru kaitējumu nodarījusi cita persona, nevis atbildētājs, izdarīšanas vietai (“wechselseitige Handlungsortzurechnung”)
   2013/C 225/07
   Tiesvedības valoda — vācu
   
      Iesniedzējtiesa
   
   
      Landgericht Düsseldorf
   
   
      Lietas dalībnieki pamata procesā
   
   
      Prasītājs: Melzer
   
   
      Atbildētāja: MF Global UK Ltd
   
   
      Priekšmets
   
   Lūgums sniegt prejudiciālu nolēmumu — Landgericht Düsseldorf — Padomes 2000. gada 22. decembra Regulas (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (OV L 12, 1. lpp.) 5. panta 3) punkta interpretācija — Īpaša jurisdikcija lietās, kas attiecas uz kaitējumu vai neatļautu rīcību — Teritoriālās jurisdikcijas noteikšana prasības par zaudējumu atlīdzināšanu izskatīšanai, ja vairāku personu pārrobežu piedalīšanās attiecas uz vienu un to pašu neatļautu darbību — Iespēja atzīt šo jurisdikciju atbilstoši darbības, ar kuru kaitējumu nodarījusi cita persona, nevis atbildētājs, izdarīšanas vietai
   
      Rezolutīvā daļa:
   
   Padomes 2000. gada 22. decembra Regulas (EK) Nr. 44/2001 par jurisdikciju un spriedumu atzīšanu un izpildi civillietās un komerclietās 5. panta 3. punkts ir jāinterpretē tādējādi, ka tas neļauj noteikt, pamatojoties uz notikumu, kura dēļ ir radies kaitējums un kura izdarīšanā tiek vainots viens no līdzdalībniekiem, kurš nav lietas dalībnieks, jurisdikciju attiecībā pret citu iespējamo līdzdalībnieku minētā kaitējuma nodarīšanā, kurš savas darbības nav veicis tiesas, kura izskata lietu, teritoriālajā jurisdikcijā.
   
      (1)  OV C 211, 16.7.2011.